সল্টলেকের  এজে ব্লকে পেয়িং গেস্ট হিসেবে থাকেন ভিন রাজ্যের ওই তরুণী। গত সপ্তাহে বিডি ব্লকে যাওয়ার জন্য একটি অটোয় উঠলে, চালক তাঁর শ্লীলতাহানি করে বলে অভিযোগ। কিছুদিন বাদে ওই তরুণী ফের সেই অটোয় উঠলে, কটূক্তি করে চালক।  বিধাননগর ট্রাফিক গার্ডে অভিযোগ জানান তরুণী। তবে অটোর নম্বর না থাকায় পুলিস অটোটিকে চিহ্নিত করতে পারে নি। মঙ্গলবার সকালে সিটি সেন্টারের সামনে ফের একই অটোয় উঠতে গেলে, চালক ওই তরুণীকে অপহরণের চেষ্টা করে বলে অভিযোগ। তখনই অটোর নম্বর নিয়ে পুলিসকে ফোন করেন তিনি।  করুণাময়ীর কাছে অভিযুক্ত অটো চালককে গ্রেফতার করে পুলিস।